ผมพึ่งไปฉีดวัคซีนป้องกันพิษสุนัขบ้ามาเมื่อวันที่ 6 กรกฎาคมที่ผ่านมา ฉีดเป็น กระตุ้นภูมิ 1 เข็ม สองสามวันที่ผ่านมามีอาการปวดข้อมือ ข้อศอก หัวเข่าเป็นเป็นหายๆ มีอาการผอืดผอม นิดหน่อย ถือว่าเป็นอาการปกติไหมครับ แล้วอาการจะหายได้ในกี่วันครับ
สวัสดีค่ะ โรคพิษสุนัขบ้าเกิดเมื่อถูกสัตว์เลี้ยงลูกด้วยนมเช่น สุนัข แมว หนูกัด หรือไปสัมผัสสารคัดหลั่งของมันเข้าไปตรงแผลหรือเยื่อบุเช่น ในปาก โดยตรง โรคพิษสุนัขบ้าป้องกันได้ด้วยการฉีดวัคซีน 5 เข็ม และมีการกระตุ้นวัคซีนเมื่อถูกกัดซ้ำโดยหลังการกระตุ้นวัคซีนป้องกันพิษสุนัขบ้ามาภายใน 1 เดือนแรกภูมิคุ้มกันจะขึ้นสูงมาก แต่ส่วนใหญ่จะไม่ได้ทำให้มีอาการอะไรชัดเจนอาจมีอาการเหมือนได้รับวัคซีนทั่วๆไปเช่นปวดเมื่อยตามตัว ครั่นเนื้อตัวได้ และหากไปรับวัคซีนกระตุ้นมาแล้ว โอกาสติดโรคพิษสุนัขบ้านั้นมีได้น้อยมากๆ อาการต่างๆดังกล่าวมาถ้าเกี่ยวกับวัคซีนจริงนั้น ควรจะค่อยๆดีขึ้นได้เองภายใน 1-3 วัน แต่หากยังมีอาการเป็นต่อเนื่อง อาจจะเป็นความเจ็บป่วยอื่นๆที่ควรไปพบแพทย์เพื่อตรวจต่อไป